[{"text_idx": "#000000", "text": "Uuemo\u0303isa koolis oli Comeniuse na\u0308dal"}, {"text_idx": "#000001", "text": "Uuemo\u0303isa lasteaed-algkool osaleb juba teist korda Comenius koolide koosto\u0308o\u0308projektis, mille eesma\u0308rk on muuta o\u0303ppimine huvitavaks."}, {"text_idx": "#000002", "text": "Projekti pealkiri on \u201eTraditsioonilised laste ma\u0308ngud\u201d ning partnerid on neljast riigist: Tu\u0308rgist, Hispaaniast, Poolast ning Ungarist."}, {"text_idx": "#000003", "text": "Projekti ka\u0308igus o\u0303pitakse selgeks kaks ma\u0308ngu igast riigist, kusjuures esimene neist o\u0303pitakse video vahendusel. U\u0308les filmitakse ka see, kuidas partnerid seda ma\u0308ngu ma\u0308ngivad. Projektikohtumisel vaadatakse, kuidas partnerid vo\u0303o\u0303rustava riigi ma\u0308ngu ma\u0308ngivad. Teine ma\u0308ng o\u0303pitakse juba kohapeal ning kasutada tuleb taaskasutatavaid materjale."}, {"text_idx": "#000004", "text": "3.-6. ma\u0308rtsil toimus projektikohtumine Uuemo\u0303isa koolis."}, {"text_idx": "#000005", "text": "Ku\u0308lalised saabusid Haapsallu pu\u0308hapa\u0308eva, 2. ma\u0308rtsi o\u0303htupoolikul. O\u0303petajad seadsid end sisse hotellis, o\u0303pilased aga meie o\u0303pilaste juures kodudes."}, {"text_idx": "#000006", "text": "Esmaspa\u0308ev algas tervitamise ning kooli tutvustamisega, seda tegid 6. klassi o\u0303pilased."}, {"text_idx": "#000007", "text": "Seeja\u0308rel suundusime juba klassiruumi, kus ootas ees karbi valmistamine taaskasutatavatest materjalidest. Otsustasime taaskasutada joonistusplokkide tagumisi kaasi. Valmisid va\u0308ikesed karbid, mille ku\u0308lalised kaunistasid oma riigi arhailiste rahvuslike mustritega. Lisaks karpide meisterdamisele oli ku\u0308lalistel ning vo\u0303o\u0303rustavatel o\u0303pilastel vo\u0303imalik maalida Pilvi Kangro ehteid."}, {"text_idx": "#000008", "text": "Peale meisterdamist vaatasime videoid, kuidas partnerid ma\u0308ngisid meie esimest ma\u0308ngu \u201eTagumine paar va\u0308lja\u201d. Ko\u0303ik nautisid ma\u0308ngu ma\u0308ngimist ning videod olid va\u0308ga lo\u0303busad."}, {"text_idx": "#000009", "text": "Peale kosutavat lo\u0303unaso\u0308o\u0308ki o\u0303ppisime selgeks vastlalaulu, sellega said ku\u0308lalised va\u0308ga ha\u0308sti hakkama. Ma\u0308ngisime u\u0308hiselt ka \u201eTagumist paari\u201d."}, {"text_idx": "#000010", "text": "Kuna ilmataat ma\u0308ngis meile sel aastal vingerpussi ning vastlapa\u0308eval lund polnud, ei saanud me ku\u0308lalisi viia ei kelgutama ega saaniso\u0303idule. Niipalju siiski talvist ilma ja\u0308tkus, et ku\u0308lalised said proovida uisutamist viigija\u0308a\u0308l. See oli va\u0308ga lo\u0303bus."}, {"text_idx": "#000011", "text": "Ja\u0308rgnes vaba aeg ning o\u0303htul kogunesid ko\u0303ik ku\u0308lalised taas koolimajja. Algamas oli Playback show."}, {"text_idx": "#000012", "text": "Ka sel aastal oli meie kooli Playback show heategevusliku eesma\u0308rgiga (koguda raha koolile suuskade ostmiseks), seega polnud vo\u0303istlust ega z\u030cu\u0308riid. Ku\u0308ll aga oli ko\u0303igil vo\u0303imalus ha\u0308a\u0308letada oma lemmiku poolt."}, {"text_idx": "#000013", "text": "\u201eVo\u0303itjateks\u201d valis publik seekord 1. klassi poolt ja\u0308ljendatud Meie Mehe laulu \u201eKingarock.\u201d Suur ta\u0308nu Peetri Pizzale, kes pani vo\u0303itjatele auhinnaks va\u0308lja tasuta pizza kupongid!"}, {"text_idx": "#000014", "text": "Meie va\u0308lisku\u0308lalistele ja\u0308ttis u\u0308ritus va\u0308ga hea mulje keegi neid polnud midagi taolist varem na\u0308inud ning lubasid kindlasti oma koolis ja\u0308rele proovida. Lavale astusid ka o\u0303petajad ning kaks ku\u0308laliso\u0303pilast Tu\u0308rgist. Kuulsime-na\u0308gime ka eelmise aasta publiku lemmikut \u201eLeto Sveti\u201d."}, {"text_idx": "#000015", "text": "Peale va\u0308sitavat pa\u0308eva ning elamusterohket o\u0303htut la\u0308ksid ku\u0308laliso\u0303pilased peredesse ning o\u0303petajad o\u0303htuso\u0308o\u0308gile."}, {"text_idx": "#000016", "text": "Teisipa\u0308eval so\u0303itis kogu koolipere ku\u0308lalistega No\u0303vale vastlapa\u0308eva ta\u0308histama."}, {"text_idx": "#000017", "text": "No\u0303va Looduskeskuses sai na\u0308ha va\u0308ljapanekuid loomadest, vaadata filme, matkata metsas ning mere a\u0308a\u0308res, meisterdada ning rahvama\u0308nge ma\u0308ngida. Pa\u0308ev oli ko\u0303igile va\u0308ga po\u0303nev. Kosutust pakkus traditsiooniline vastlapa\u0308eva toit \u2013 hernesupp ja vastlakukkel. Suur ta\u0308nu No\u0303va looduskeskuse meeskonnale toreda aja eest!"}, {"text_idx": "#000018", "text": "Tagasi kooli jo\u0303udes ootas ees meie teine ma\u0308ng, milleks oli vastlavurr."}, {"text_idx": "#000019", "text": "Juba su\u0308gisel palusime oma o\u0303pilastel kodudes ra\u0308a\u0308kida emadele ning vanaemadele, et kui vo\u0303etakse ette su\u0308ldikeetmine, siis palume konte mitte a\u0308ra visata. 6. klassi poisid o\u0303petaja Toomas Vallima\u0308e juhendamisel puurisid kontidele (neid oli lausa 55!) augud sisse ning nii oligi suurem to\u0308o\u0308 juba tehtud. Ku\u0308lalistele pakkus vurri valmistamine va\u0308ga huvi ning ka vurritamine tuli neil va\u0308ga ha\u0308sti va\u0308lja. Vurri said ku\u0308lalised koju kaasa vo\u0303tta eelmisel pa\u0308eval valmistatud karbiga."}, {"text_idx": "#000020", "text": "O\u0303htul kogunesid ku\u0308lalised ning vo\u0303o\u0303rustavad pered koolimajja rahvuskultuuri o\u0303htule."}, {"text_idx": "#000021", "text": "Kosutuseks pakkusid kokad neile maitsvat mulgiputru, seeja\u0308rel algas kontsert. Ko\u0303igepealt esinesid meie o\u0303pilased \u2013 koor ning plokkflo\u0308o\u0308di o\u0303pilased Sirje Kaasiku juhendamisel, rahvatantsijad Imbi Ma\u0308epere juhendamisel ning kandleansambel Triin Ollema juhendamisel. Ku\u0308lalisi olid tervitama tulnud ka Anti No\u0308o\u0308r lo\u0303o\u0303tspillil ning rahvapilliansambel \u201ePille\u201d. Kontserdi lo\u0303pus tantsisime u\u0308hiselt voortantsu, seeja\u0308rel mo\u0303ned ringma\u0308ngud. O\u0303htu lo\u0303petasime \u201eLapaduuga\u201d."}, {"text_idx": "#000022", "text": "Kolmapa\u0308eva hommikul kogunesime taas kooli. Ku\u0308laliso\u0303petajad said vo\u0303imaluse ja\u0308lgida tundi. O\u0303pilased olid samuti tunnis, valmisid toredad plakatid nende kodumaa kohta."}, {"text_idx": "#000023", "text": "Edasi suundusime aga juba Haapsallu, kus grupp jagunes kaheks ning suunduti ekskursioonidele promenaadil ning linnuses. Pa\u0308ike oli samuti otsustanud meie ku\u0308lalisi tervitama tulla ning ko\u0303ik olid Haapsalust vaimustuses."}, {"text_idx": "#000024", "text": "Peale lo\u0303unaso\u0308o\u0308ki oli taas pisut vaba aega. Seeja\u0308rel kogunesime lo\u0303busale boolinguma\u0308ngule, pa\u0308ras la\u0308ksid ku\u0308laliso\u0303pilased peredega o\u0303htut veetma. O\u0303petajad said oma elamusi vahetada o\u0303htuso\u0308o\u0308gil."}, {"text_idx": "#000025", "text": "Neljapa\u0308eva hommikul kogunesime o\u0303petajate hotelli juurde. Ku\u0308lalised ja\u0308tsid peredega hu\u0308vasti ning vo\u0303isimegi bussiga Tallinna poole teele asuda. Ku\u0308lalised tutvusid Tallinna vanalinnaga ning peale lo\u0303unaeinet ja\u0308tsime hu\u0308vasti."}, {"text_idx": "#000026", "text": "Selleks korraks oli kohtumine lo\u0303ppenud. Ees ootab veel projekti viimane kohtumine maikuus Tu\u0308rgis."}, {"text_idx": "#000027", "text": "Ungari o\u0303pilased koos oma vo\u0303o\u0303rustavate o\u0303pilastega karpi meisterdamas."}, {"text_idx": "#000028", "text": "Uuemo\u0303isa algkooli so\u0308o\u0308gisaal tehakse korda"}, {"text_idx": "#000029", "text": "Uuemo\u0303isa algkooli esimene klass on koduo\u0303ppel"}, {"text_idx": "#000030", "text": "La\u0308a\u0308nemaale lisandus kaks ettevo\u0303tlikku kooli"}, {"text_idx": "#000031", "text": "Saksa vabatahtlik hakkab lastega maitsetaimi kasvatama"}, {"text_idx": "#000032", "text": "Haapsalu kaalub Ehto vastu kohtuteed"}, {"text_idx": "#000035", "text": "2023. aasta seen on harilik kivipuravik"}, {"text_idx": "#000037", "text": "HO\u0303FF kuulutas va\u0308lja esimesed filmid \u2013 tulekul on Soome Rambo"}, {"text_idx": "#000041", "text": "La\u0308a\u0308nemaalt suunati taaskasutusse u\u0308le 5 miljoni pandipakendi"}, {"text_idx": "#000042", "text": "Juhtkiri: Eesti riigi auraha on suur tunnustus"}, {"text_idx": "#000043", "text": "Leevi Reinaru: teenetema\u0308rk on suur u\u0308llatus"}, {"text_idx": "#000044", "text": "La\u0308a\u0308ne Elu paberleht teisipa\u0308eval, 7. veebruaril"}, {"text_idx": "#000049", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}]